als_Latn dik_Latn sag_Latn
Bëhet fjalë për shpellën Ali Sadr brenda së cilës vizitorët mund të vozitin me varkë.
Historiku i zbulimit:
Gjeologët thonë se gurët e kësaj shpelle i përkasin periudhës së 139-190 milion viteve më parë dhe brenda shpellës Ali Sadr janë zbuluar shenja që dëshmojnë se ajo është shfrytëzuar nga njerëzit e parë. Banorët e fshatit Ali Sadr, prej kohësh kanë zbuluar këtë shpellë dhe kanë shfrytëzuar ujin e saj. Mirëpo kjo shpellë asnjëherë nuk është shfrytëzuar prej tyre si pikë turistike. Më në fund në vitin 1964 një ekip alpinistësh prej 14 personash nga qyteti Hamedan, zbuloi akoma më shumë shpellën Ali Sadr. Ky grup alpinistësh me mjete të thjeshta si llapma dore dhe topa llastiku arritën të depërtojnë në thellësi të shpellës. Lajmi për futjen e tyre në shpellë u transmetua nga gazetat lokale dhe në vitin 1968 shpella Ali Sadr u fut në listën e zbulimeve antike dhe u lajmi i saj u përhap gjerësisht në mediat kombëtare. Në vitin 1974 gryka e hyrjes në shpellë u zgjerua me 50 cm. 2 vite më vonë shpella nisi të vizitohej nga njerëzit e thjeshtë dhe deri në atë kohë banorët e fshatit, vizitonin shpellën me mjete primitive dhe të thjeshta.
Si u formua shpella Ali Sadr:
Shpella Ali Sad është krijuar nëpërmjet shiut me përbërje gazi dyoksid karboni. Pikat e shiut dhe ky gaz krijonin acid karbonik të dobët I cili duke depërtuar në shtresat e tokës me lëndë minerale, ka krijuar një reaksion kimik të paqëndrueshëm të quajtur bikarbonat kalciumi. Kjo lëndë ka depërtuar në thellësi të tokës dhe ka krijuar hapësira boshe me kalimin e kohës. Në këtë mënyrë miliona vjet më parë është krijuar nga shpella Ali Sadr nga Krijuesi i botës.
Bukuria e shpellës Ali Sadr:
Shpella Ali Sadr për nga shumë karakteristika të veçanta dhe duke qenë se në brendësi të saj gjendet një liqen i vogël dhe i lundrueshëm më varkë, konsiderohet një prej bukurive të mrekullueshme të Iranit dhe të botës. Kjo shpellë për nga bukuria dhe karakteristikat e saj renditet me shpellat botërore si shpella Molis në Francë dhe shpellat Shualie dhe Bukan në Australi. Në brendësi të ujit të shpellës nuk jeton asnjë gjallesë. Uji është aq i pastër dhe i kulluar saqë në thellësinë 10 mtra mund të shikohet qartë çdo gjë. Temperatura brenda shpellës është 12 gradë. Studimet e bëra në ujin e shpellës tregojnë se përbërja e ujit është me bikarbonat kalciumi të lehtë me PH 7. Mirëpo duke qenë se uji ka përbërje të lartë lëndësh organike ai nuk është i pijshëm. Uji i shpellës del jashtë malit në formën e burimeve të ujit të kripur. Thellësia e ujit brenda shpellës zakonisht nuk ndryshon vetëm në rastet kur ka mungesë të theksuar reshjesh dhe në raste të thatësirave. Mungesa e ujit në këto raste mund të vihet re qartazi në muret e shpellës.
Thellësia e ujit në shpellën Ali Sadr është nga 0 në 14 metra. Uji i shpellës plotësohet nga burimet nëntokësore dhe nga tavani i shpellës. Tavani i shpellës në disa zona është 10 metra mbi sipërfaqen e ujit dhe është i mbushur me karbonit kalciumi. Rrjedha e ujit nga tavani ka krijuar stalaktite dhe në shumë zona ku nuk ka ujë stalaktitet kanë marrë formë shumë të bukur. Ajri brenda në shpellë është i pastër dhe në stinën e verës brenda shpellës është i freskët. Nëse brenda shpellës ndez një qiri, flaka e qiriut nuk lëviz. Disa vendkalime të shpellës janë të gjata nga 10-11 km dhe deri më sot nuk është zbuluar e gjithë shpella dhe tunelet lidhëse të saj. Deri tani brenda në shpellë është zbuluar një distancë 15 km e gjatë mirëpo distanca që mund të vizitohet është 4 km. Distanca prej 4 km është e ndriçuar me llapma dhe çdo vizitor mund të përjetojë kënaqësi nga kjo bukuri mahnitëse e natyrës.
als_Latn als_Latn als_Latn hrv_Latn als_Latn als_Latn als_Latn als_Latn